ئەبوو عوبەیدە

ئەبوو عوبەیدە () (١١ شوباتی ١٩٨٥ – ٣٠ ئابی ٢٠٢٥) کونیەی وتەبێژی فەرمی کەتیبەکانی شەھید عیزەدین قەسام باڵی سەربازی بزووتنەوەی حەماسە. بەیەکێک لەیەکەمین داواکراوەکانی لیستی تیرۆرکردنی ئیسرائیل دادەندرێت بەھۆی کاریگەری لە چەسپاندنی شەڕی دەروونی و ڕاگەیاندنی نێوان حەماس و ئیسرائیل. بە ئەبوو عوبەیدە ناو دەبرێت وەک خۆشەویستییەک بۆ ئەبوو عوبەیدەی جەراح.

 دەرکەوتنەکان 
بۆ یەکەم جار ساڵی ٢٠٠٦ لەسەر شاشە دەرکەوت بۆ ڕاگەیاندنی دەستگیرکردنی گلعاد شالیت لەلایەن کەتیبەکانی قەسام، و لەو کاتەوە ناسنامەکەی نەزاندراوە. لە گۆنگرەی ڕۆژنامەوانی، لە مزگەوتەکانی غەززە، لەکەناڵە ئاسمانییەکان، یان لەیەکێک لە کۆڵانەکانی غەززە دەردەکەوێت. گەڕان بۆ ئەبوو عوبەیدە لە گۆگل حەوت ملیۆن ئەنجام و لە یوتیوب پەنجا ھەزار ڤیدیۆ دەدا بەدەستەوە. بەپێی ڕاپۆرتە فەلەستینییەکان کۆمەڵێکی کەم دموچاوی ئەبوو عوبەیدە دەناسن و لە دەزگاکانی ڕاگەیاندن دەرنەکەوتوە و دەرناکەوێت، چەندین ساڵە سوپای ئیسرائیل ھەوڵدەدات دەستی پێبگات بەڵام ناسنامەکەی تاوەکو ئێستا بەنەزاندراوی ماوەتەوە. ئەبوو عوبەیدە وتەکانی بە درووشمی «ئەوە جیھادی سەرکەوتن یان شەھید بوونە» تەواو دەکات، کە عیزەدین قەسام پێش شەھیدبوونی ساڵی ١٩٣٥ ئەو درووشمەی گوتووە.

 لەکاتی گرژییەکانی نێوان فەلەستین و ئیسرائیل ٢٠٢١ 
لەکاتی جەنگی شمشێری قودس لە ئایاری ٢٠٢١ ھاتنی ناوی ئەبوو عوبەیدە ئاماژەبوو بۆ ڕوودانی ڕووداوێکی گەورە، بەتایبەتی لە بەدەستھێنانی دەستکەوتێکی سەربازی بۆ بەرەنگاری فەلەستینی. ئەوەش بەھۆی ڕاستگۆیی لەباسکردنی دەسکەوتەکانی بەرەنگاری، زیانەکانی ھێزەکانی ئیسرائیل، و بوونی زیان لەڕیزەکانی بەرەنگاری فەلەستین. لەم بارەیەوە پەیامنێری سەربازی ئیسرائیل گیلی کوھین ڕای گەیاند کە جەماوەری ئیسرائیل زیاتر باوەڕ بەلێدوانەکانی وتەبێژی قەسام دەکەن وەک لێدوانەکانی وتەبێژەکانی سوپای ئیسرائیل.
 تیرۆرکردن 

لە ٣٠ی ئابی ٢٠٢٥ لە ھێرشێکی ئاسمانیی ئیسرائیل بۆ سەر شوقەیەک لە شاری غەززە کرایە ئامانج. مانگرتنەکە کە گەڕەکی ڕیمالی شارەکەی گرتەوە، لایەنی کەم ١١ کەس گیانیان لەدەستدا، لەنێویاندا منداڵ. دواتر سەرچاوەیەکی فەلەستینی بە ئەلعەرەبیەیای ڕاگەیاند کە بەڕاستی ئەو لەگەڵ ھەموو ئەوانەی دیکەی ناو بیناکە کوژراوە. وەزیری بەرگریی ئیسرائیل ئیسرائیل کاتز و ھێزەکانی بەرگریی ئیسرائیل ڕۆژی دواتر مردنەکەی پشتڕاستکردەوە.https://english.alarabiya.net/News/middle-east/2025/08/30/israeli-strike-targets-hamas-spokesperson-abu-obeida-in-gaza-reportshttps://www.nytimes.com/2025/08/30/world/middleeast/gaza-israel-deadly-strikes.htmlhttps://www.alarabiya.net/arab-and-world/2025/08/30/-%D8%A7%D8%B3%D8%B1%D8%A7%D8%A6%D9%8A%D9%84-%D8%AA%D8%B3%D8%AA%D9%87%D8%AF%D9%81-%D8%B9%D9%86%D8%B5%D8%B1%D8%A7-%D9%85%D8%B1%D9%83%D8%B2%D9%8A%D8%A7-%D9%85%D9%86-%D8%AD%D9%85%D8%A7%D8%B3-%D9%81%D9%8A-%D9%85%D8%AF%D9%8A%D9%86%D8%A9-%D8%BA%D8%B2%D8%A9https://www.jpost.com/israel-news/defense-news/article-865784

 سەرچاوەکان 

پۆل:زیندووان
پۆل:حەماس
پۆل:کەسە نەناسراوەکان
پۆل:لەدایکبووانی ١٩٨٥
پۆل:ئەندامانی قەسام
پۆل:بەرھەڵستکاری فەلەستین
پۆل:خەڵکی کەرتی غەززە
پۆل:دوایین مردنەکان
پۆل:وتەبێژەکان
پۆل:ئەندامە تیرۆرکراوەکانی حەماس